text: Lena – Letters from the Faroes
text: #000004
text: At Lena Anderssen hevur eitt serligt pláss í hjartanum hjá nógvum føroyingum kom til sjóndar á Planet Awards í fjør: Hóast nýggja fløgan enn var spildur nýggj, og ikki var tráspæld í útvarpinum, so vann hon heiðurin, sum besta føroyska fløga í 2011, frammanfyri útgávum hjá Guðrið Hansdóttir, Budam, Swangah Dangah og Benjamin Petersen. Men blandið av inniligheit, behagiligheit og serligheit, sum Lena og Niclas hava skapt gjøgnum árini, og sum er vorðið reindyrkað á teimum báðum nýggjastu útgávunum er lætt at elska.
text: #000005
text: Lena og Niclas hava ferðast nógv kring heimin við sínum tónleiki, og hava spælt eitt ótal av konsertum, seinnu árini. Tey havt eina sera professionella tilgongd til tónleikin, og hevur hetta verið við til at skapt útrykkið, sum tað er nú. Her tekur nýggja fløgan tráin upp eftir Let Your Scars Dance. Tað øgiliga pena og poleraða, ið eyðkendi tey áður er nú vorðið skitnari og hevur meira kant.
text: #000006
text: Eg vil tó ikki kalla hetta skitið, men tað er bara ikki líka polera sum tær heldur typisku Óla Poulsen framleiðslurnar, ið tær fyrstu fløgurnar vóru. Lena er ikki longur poleraður popprokkur, men ein innilig singer/songwriter, við søgum at siga og einari rødd, ið rúmar so øgiliga nógv.
text: #000007
text: Lagagóðskan er farin munandi fram, síðan tær fyrstu útgávurnar. har tað ofta kundi tykjast langt millum snapsarnar. Samanumtikið eru flestu løgini á Letters from the Faroes góð. Eg kann eftir nógvar gjøgnumlurtingar ikki seta fingurin á eitt einasta lag, ið ikki er gott. Fleiri av teimum eru enntá sera góð, og kennast viðkomandi, tá tú lurtar eftir teimum.
text: #000008
text: Eg havi míni ivamál, um nakað av løgunum verður eitt risahitt, ella um nakað av teimum megnar at vera jarnbrotið, ið letur dyrnar til altjóða gjøgnumbrotið upp. Eg eri enntá í iva, um nakað av løgunum fer at vera eitt stórhitt í Føroyum.
text: #000009
text: Hóast instrumenteringin av løgunum tykist sera beint málrætta at hóska til hvørt lagið í sær, so skapar ljóðblandið ein reyðan trá, har røddin ber hvørt lagið, og tónleikurin stuðlar uppundir hana..
text: #000012
text: Lena og Niclas tykjast at hava funnið sítt sound, ið er teirra, og sum fær tað besta burturúr rámaterialinum, har fínu løgini, frálíku tekstirnir og serliga vakra røddin koma fram. Lena og Niclas hava langt síðan skilt styrkina í røddini hjá Lenu, sum bæði er egin og vøkur, og tey brúka hana hareftir. Tað tykist sum, um tey hava arbeit nógv við útrykki og úttalu, og skapar hetta eitt heilt serligt ljóð, ið gevur løgunum ein egnan dám.
text: #000013
text: Hetta er stutt sagt ein ordiliga góð útgáva.
text: #000014
text: Eg minnist meg ikki at hava hoyrt Chase betur enn hetta. Við eini langari røð av sínum bestu løgum, spældu Edmund, Niclas, Mikkjal og James saman við nýggja manninum Kim Hansen eina fína rokk-konsert, har allar tær røttu klisjeirnar vórðu fyltar heilt út.
text: #000017
text: Serliga hevur røddin hjá Edmundi ikki altíð verið líka góð.
text: #000020
text: Eftir tey bæði fyrstu og heldur veiku løgini “Lisa Maria” og “Lygnari”, var eg ikki sannførdur. Hesi løgini tykjast altíð at vísa Edmundsa rødd frá síni mest irriterandi síðu, og tað gjørdu tey eisini í sirminum sunnunáttina.
text: #000021
text: Men so sleit í á Vágsbøi, alt fleiri fólk komu fram til pallin, og løgini fóru at liggja betur til røddina hjá Edmundi, og knappiliga vísti hann, at hann ikki bara sær betur út, enn hann nakrantíð hevur gjørt – hann syngur eisini betur enn nakrantíð áður.
text: #000022
text: Løg sum “Reckless Life”, “Tú og Eg”, “Two Hearts”, “Eingangsknall”, “7 Míl Frá Hollywood” fingu fjøldina at syngja og liva við, áðrenn Chase í besta rokk-klisje stíli rýmdi av pallinum, fyri at fáa fjøldina at rópa seg inn aftur at spæla størsta hittið “Fyrstu Ferð”, og tá fór Vágsbøur upp at kóka. Ein nostalgiskur endi á eina sum heild nostalgiska festivalskrá.
text: #000024
text: FO-Invasion í Mentanarhúsinum á Islandsbrygge endaði við góðum dansi við Eyðuni, Terja og eini manning, ið taldi føstufressar og Pætur við Keldu. Hetta gjørdist endin á einum kvøldið við góðum tónleiki, eldgyklan og mótasýningum, ið eisini høvdu sínar góðu løtur. Høvuðsnavnið í fyrra partinum av kvøldinum var Lena Anderssen, og hon livdi væl upp til heiðurin sum høvuðsnavn.
text: #000027
text: Lena og maðurin Niclas skuldu upprunaliga spæla tvey sett á konsertini, men av tí, at Lena alla vikuna hevði ligið við krími og pínu í hálsinum, varð avgerðin, um at spæla ella ikki,. tikin leygarmorgunin. Tó hættaði Lena sær ikki at taka tvey set. Tí tók Høgni Lisberg fyrsta settið fyri hana. Hann hitaði fólk væl upp. Tá Lena kom á pallin var tó eingin slingur í valsinum, og røddin tyktist als ikki merkt av krími. Lena er við tíðini vorðin tann sterkasti kvinniligi føroyski solisturin. Hon spælir og syngur altíð væl við stórari nærveru og innliving, her tykjast ikki at vera nøkur ring kvøld. Hennara konsertskrá tykist altíð gjøgnumførd og væl umhugsað, so heildarútrykkið er hvørja ferð fantastiskt.
text: #000028
text: Á konsertum farna árið hava nógv nýggj løg sníkt seg inn í skránna, men hetta kvøldið vóru eisini onkur løg, ið eg ikki hevði hoyrt áður. Hetta gjørdi upplivingina uppaftur meira serliga. Her kann eg nevna rokkløgini It Wasn’t My Fault og Yes I Am, ið veruliga rokkaðu og vístu eina eitt sindur ráa síðu av Lenu, ið vónandi ikki verður oyðiløgd í framleiðsluni av fløguni.
text: #000029
text: Vit sluppu eisini at hoyra nøkur av teimum eldru løgunum á nýggju fløguni, og her vóru serliga tey bæði inniligu løgini Budding Rose og Stones In My Pocket sterk. Stones In My Pocket hevur verið betur enn hetta kvøldið, men er samstundis eitt av bestu løgunum hjá Lenu, so tað er altíð eitt hæddarpunkt. Budding Rose kom veruliga til sín rætt hetta kvøldið. Lagið leiður tankarnar til Suzanna Vega við ein Tom Petty tvisti, og verður sera spennandi at uppliva á fløguni.Veikasta lagið á kvøldinum var These 3 Things, ið mest av øllum tyktist sum ífylla, tó var tað heilt ok og taldi ikki niður fyri heildarupplivingina. Spæliskráin varð kryddað við tveimum løgum av síðstu fløguni hjá Lenu. Løgini Dawn og Seasons Will Change riggaðu væl inn í skránna.
text: #000031
text: Lena greiddi frá, at hon, maðurin Niclas og Óli Poulsen arbeiða við gera nýggju fløguna lidna. Tey vóna at verða liðug við hana sum skjótast, soleiðis at hon kann koma út fyri jól. Eg eri ein, ið bíði við spenningi.
text: #000032
text: Væntandi kemur nýggja fløgan við Lenu í oktober, men Lena, Niclas og ljóðblandarin Ryan Hewitt lata hana ikki úr hondum fyrr enn tey øll eru heilt nøgd við alt.
text: #000034
text: Lena segði herfyri við planet.fo, at teimum dámdi væl ljóðið á Stadium Arcadium, og tí settu tey seg í samband við umboðsmannin hjá Hewitt. Prísurin var tó alt ov høgur, so tey máttu sleppa hesum ætlanunum. Men nakrar dagar seinni setti umboðsmaðurin seg aftur í samband við Lenu. Tí eftir at hava hoyrt upptøkur við Lenu, hevði Hewitt sjálvur avgjørt, at hann vildi sleppa at arbeiða við songkvinnuni.
text: #000037
text: – Upprunaliga ætlaðu vit at vera liðug nú. Men hóast vit vilja gera alt fyri at fáa fløguna út í oktober, so verður onki gjørt fyrr enn vit eru heilt nøgd við alt. Tað eru vit øll trý samd um. So ymsar broytingar vera á skránni, tá Ryan ljóðblandar liðugt síðstu vikuna í september, sigur Niclas.
text: #000041
text: Hetta er fyrstu ferð, at Lena hevur spælt konsert í Los Angeles. Tí nýttu eisini fleiri fólk úr tónleikaídnaðinum høvið at hoyra Lenu á konsertini týskvøldið.
text: #000046